TopLaajasta+ajankohtaista+25.+2.+2011

TopLaajasta ajankohtaista 25. 2. 2011

Hei kaikille!

Muutama sana tulevasta valtionavustusten hausta ja seminaaristamme.

Kevään 2011 valtionavustusten haku

·Hakuaika ollee 7.3. - 8.4. Tällaisen tiedon olen puhelimessa saanut Marja Hollolta. Tänä vuonna Opetushallituksessa ei saamani tiedon mukaan järjestetä erillistä tiedotustilaisuutta vaan haut pompsahtavat auki Oph:n sivuille, joten käykää kurkkimassa http://www.oph.fi/rahoitus/valtionavustukset

Yhteinen hakemus vuoden 2011 hakuun

· PIRKO on koordinaattorina hakemassa avustusta koordinoinnin jatkamiseen. Kokeiluhankkeista on tämän lisäksi tullut toive yhteisen hakemuksen tekemiseksi TopLaajan tulosten levittämisen ja juurruttamisen tueksi. Tulemme siis hakemaan rahoitusta koordinointityön jatkoon, mutta hakemukseen liitettäisiin em. osio.

· PIRKO hakisi sen koordinaatiohankkeena, jossa muut koulutuksen järjestäjät halutessaan sitoutuisivat olemaan mukana kumppaneina. Tämä tarkoittaisi sitä, että PIRKO hakisi määrärahat itselleen ja ne jaettaisi rahoituspäätöksen tultua muille koulutuksen järjestäjille toteutussuunnitelman mukaisesti.

· Nina tekee hakemuksen talvilomien jälkeen. Tyrnävän leirillä hakemus hiotaan ja viimeistellään.

· Tavoitteena olisi taata tiimiverkoston toiminnan jatkon turvaaminen, mallintamisen tukeminen, hyvien käytänteiden tunnistaminen, niiden levittäminen ja juurruttaminen

· Toimenpiteinä:

· Tiimiverkoston toiminnan jatkaminen aiempien tavoitteiden mukaisesti (löytyvät wikistä http://toplaaja.wikispaces.com/Tiimiverkosto )

· RoadShow, jossa saatuja tuloksia ja kehitettyjä malleja jalkauduttaisi esittelemään eri koulutuksen järjestäjille ympäri Suomea, sekä verkostossa jo mukana oleville että sen ulkopuolelle jääneille

· Mallien ja käytänteiden siirtämisessä hyödynnetään mentorointia (Apuna käytetään WBL-TOI manuaalia). Mentorointi toteutetaan mentorointisopimusten mukaisesti ja rahoitetaan koordinointihankkeen varoista. Budjetin tarkennuttua voimme määritellä, montako mentorointijaksoa voidaan rahoittaa

· Nyt tarvitsen tiedon siitä, mitkä koulutuksen järjestäjät haluavat olla yhteishakemuksessa mukana ja sitoutuvat hoitamaan osansa em. toimenpiteistä. Ilmoittautumiset 9.3. mennessä. Sitoutuminen vahvistettava Tyrnävän seminaariin mennessä.

· Lisäksi tarvitsen arvioin siitä, paljonko koulutuksen järjestäjillä on tarvetta lisärahoitukseen tältä osin?

· Riittävätkö määrärahat tiimiverkostossa toimimiseen vuoden 2012 kevääseen saakka? Ellei, mikä olisi oikea realistinen minimitarve, jolla se voitaisi taata?

· Haluaako olla mukana RoadShowssa ja mentoroinnin toteuttamisessa?

· Alustavat tiedot budjetin laskemiseksi tarvitsen 9.3. mennessä. Tiedän, että aikataulu on tiukka, mutta kovin nopeasti näyttää tulevan hakukin auki ja hakemuksen tekemiseen pitää varata aikaa.

Tyrnävän työleiristä

Ilmoittautuminen on siis käynnissä osoitteessa http://www.webropol.com/P.aspx?id=527261&cid=12040473. Muistakaa ilmoittautua 9.3. mennessä. Kuten aiemmin totesin leiri aterioineen on osallistujille maksuton, mutta yöpymiskustannukset 33e/hlö/yö sekä matkat jäävät hankkeidenne maksettaviksi. Oulusta tullaan järjestämään bussikuljetus Tyrnävälle siten, että Oulusta lähdetään noin 8:30 kohti Tyrnävää. Katsoimme, että tuo olisi sekä yöjunan että aamulentojen kannalta paras tai vähiten huono aika.

Laittakaa minulle 9.3. mennessä tieto siitä moneltako saavutte Ouluun ja kuinka monelle tarvitsette kuljetuksen!!!!!! Valitettavasti en huomannut tätä kohtaa laittaa webropol -ilmoittautumiseen ja joudun sen teiltä näin erikseen kysymään. Paluu Tyrnävältä Ouluun järjestetään niin, että väki ehtii 15:43 junaan tai 16:15 lähtevälle lennolle Helsinkiin. Rovaniemen juna lähtee vasta 17:25, joten tähänkin em. kyydeillä mainiosti ehtii. Edellinen Rovaniemelle meni niin aikaisin, että siihen emme edes yritä. *:) Tällaisin terveisin siirryn talviloman viettoon ja olen työpöydän, puhelin ja sähköpostin äärellä seuraavan kerran maanantaina 7.3.2011. Palataan sen jälkeen taas asiaan.

Siihen asti erinomaisia talvisäitä kaikille!

-Nina-